Diari Oficial de la Generalitat Valenciana


Sumari del DOGV 6254, del 27-04-2010 (2010/4564)

RESOLUCIÓ de 29 de maig de 2009, de la Direcció Territorial de Castelló de la Conselleria de Medi Ambient, Agua, Urbanisme i Habitatge, per la qual s'atorga a l'empresa Energías Renovables Mediterráneas, SA, l'autorització ambiental integrada per a la instal·lació d'un parc eòlic denominat les Refoies als termes municipals del Forcall i Todolella.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6254

Data del DOGV
:   27-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4564


Data del document
:   29-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 29 de maig de 2009, de la Direcció Territorial de Castelló de la Conselleria de Medi Ambient, Agua, Urbanisme i Habitatge, per la qual s'atorga a l'empresa Energías Renovables Mediterráneas, SA, l'autorització ambiental integrada per a la instal·lació d'un parc eòlic denominat les Refoies als termes municipals del Forcall i Todolella. [2010/4564]  
Vistos els documents que consten en l'expedient 08/08/AAI/CS, instruït a instàncies de l'empresa Energías Renovables Mediterráneas, SA, a fi d'obtenir l'autorització ambiental integrada per a la instal·lació d'un parc eòlic denominat les Refoies, s'emet aquesta resolució de conformitat amb els següents  
Antecedents de fet  
Primer. Amb data 6 d'agost de 2008 José Manuel Uncio Lacasa, en nom i representació de la mercantil Energías Renovables Mediterráneas, SA (Renomar), amb CIF Y45295960 i domicili a València, carrer del Doctor Romagosa, núm. 1, 4t-W, va presentar als Serveis Territorials de la Conselleria de Medi Ambient, Aigua, Urbanisme i Habitatge una sol·licitud d'autorització ambiental integrada per a un parc eòlic denominat les Refoies al Forcall i Todolella, segons es detalla en l'annex II de la Llei 2/2006, de 5 de maig, de prevenció de la contaminació i qualitat ambiental (d'ara endavant LPCQA).  
Segon. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten un informe sobre la suficiència de la documentació que acompanya la sol·licitud en el termini de 20 dies. Els informes corresponents es detallen en el punt III d'aquesta proposta, d'acord amb el que estableixen l'article 27 de la LPCQA i l'article 26 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Tercer. Amb data 2 de desembre de 2008 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5905).  
Durant el període d'informació pública no es van presentar al·legacions al projecte als ajuntaments del Forcall i Todolella, i així consta en l'expedient el certificat de la informació pública. Es va presentar en aquest Servei Territorial una al·legació de Retevisión I, SA, en els termes següents:  
«Una vegada s'ha pogut efectuar un estudi preliminar d'afectació basant-se en les últimes coordenades UTM conegudes del parc i de la ubicació dels aerogeneradors, el resultat que es desprén de l'informe que s'aporta com a annex és que es produiran lleus afectacions en uns seixanta habitants, que poden rebre el senyal de televisió un poc degradat.  
Que, en conseqüència, aquesta part no desitja manifestar cap oposició a aquest projecte, sense perjudici de requerir el compromís de la promotora de resoldre les possibles deficiències que es puguen produir en la recepció del senyal de televisió una vegada construït el parc eòlic en el seu conjunt.  
Que, així mateix, cal indicar expressament que tot el que s'ha manifestat en aquest escrit ha de ser objecte de revisió si varien les circumstàncies que han servit de base per a elaborar-lo, especialment les coordenades UTM i d'emplaçament dels aerogeneradors, de manera que qualsevol modificació en aquestes hauria de ser notificada a aquesta part, ja que això podria derivar en l'aparició d'afectacions no detectades en la configuració geogràfica anterior.»  
Quart. Es trasllada a l'interessat l'al·legació presentada, perquè, d'acord amb el que estableix el paràgraf 5 de l'article 27 del Decret 127/2006, de 15 de setembre, del Consell de la Generalitat Valenciana, que desplega la LPCQA, manifeste el que considere oportú.  
Així mateix, es trasllada l'escrit de Retevisión I, SA, als ajuntaments del Forcall i Todolella perquè es manifesten sobre aquesta qüestió.  
Cinqué. El 29 de gener de 2009 va tenir entrada en el Registre de la Direcció Territorial de la Conselleria de Medi Ambient, Aigua, Urbanisme i Habitatge de Castelló un escrit del sol·licitant de l'autorització ambiental integrada en contestació a les al·legacions, mitjançant el qual sol·licita la desestimació de l'al·legació, on manifesta que el parc eòlic les Refoies porta en funcionament des d'abril de 2006, ja que ara s'està tramitant la conversió de la llicència d'activitat del parc a autorització ambiental integrada, d'acord amb la disposició transitòria primera de la Llei 2/2006, de 5 de maig, de prevenció de la contaminació i qualitat ambiental, sense que hagen tingut coneixement del problema que al·lega Retevisión I, SA, en tot aquest temps.  
El 2 de març de 2009 va tenir entrada en aquesta Direcció Territorial un escrit de l'Ajuntament del Forcall en el qual s'indica que:  
«En salvaguarda dels drets d'accés a les telecomunicacions, es considera que l'al·legació s'ha de tenir en compte i el titular del parc eòlic ha de disposar les mesures correctores necessàries a fi de no interferir en el senyal de TV.»  
Vista l'al·legació i l'argumentació d'Energías Renovables Mediterráneas, SA (Renomar), des d'aquesta Conselleria s'informa que s'accepten les argumentacions presentades per Energías Renovables Mediterráneas, SA, i es desestimen les al·legacions manifestades per Retevisión I, SA, i es prossegueix la tramitació de l'expedient d'autorització ambiental integrada, ja que no es tracta d'un problema de procediment, sinó de la possibilitat que puguen produir-se interferències en el senyal de televisió no comprovades fins al moment ni objecte d'al·legació per part de cap particular que poguera haver-se vist afectat.   
Seté. En data 29 de gener de 2009 es va presentar una sol·licitud d'informe de compatibilitat urbanística dels ajuntaments del Forcall i de Todolella, de conformitat amb el que estableix l'article 26 de la LPCQA i l'article 25 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Huité. Una vegada transcorregut el termini d'informació pública, es va sol·licitar a les diferents administracions públiques i òrgans de la Generalitat consultats anteriorment que emeteren l'informe previst en els articles 29 a 34 de la LPCQA i en els articles 28 a 34 del decret perquè es pronuncien sobre l'adequació del projecte a tots aquells aspectes que siguen de la seua competència.  
Nové. Amb data 19 de maig de 2009 es va fer el tràmit d'audiència a l'interessat, del qual consta un escrit en l'expedient on exposa que «després d'haver analitzat l'expedient, declara acceptar els condicionants i, consegüentment, es compromet a implantar les mesures per a satisfer les obligacions imposades en els esmentats informes i, així mateix, es compromet a implementar, en la mesura que tècnicament siga possible, les recomanacions igualment emeses pels diferents organismes que han emés informes.»  
Deu. Amb data 28 de maig de 2009 la Comissió Territorial de Castelló d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 08/08/AAI/CS de sol·licitud d'autorització ambiental integrada, promoguda per Energías Renovables Mediterráneas, SA.  
Fonaments de dret  
Primer. L'objecte d'aquest informe és concedir la resolució d'autorització ambiental integrada a la mercantil Energías Renovables Mediterráneas, SA (Renomar), per a la instal·lació d'un parc eòlic denominat les Refoies, d'acord amb el que estableixen l'article 37 de la LPCQA i l'article 36 del decret que la desplega.  
Es pretén instal·lar 33 aerogeneradors de 80 m d'alçària de boixa i un diàmetre de rotor de 77 m, els quals es distribueixen en tres alineacions orientades de WSW a ENE al llarg del Tossal de la Menadella, que afecten els paratges de les Refoies, Sant Joaquim, Mola del Camaró i Cantera de Vinyals. Aquest parc eòlic té una potència unitària d'1,5 MW i una potència total de 49,50 MW. Es projecta l'execució de vials interiors, alguns dels quals coincideixen amb el traçat de camins ja existents. L'energia produïda pels aerogeneradors s'evacua fins a la subestació transformadora de les Refoies, a través de línies subterrànies de 20 kV. Després d'elevar la tensió a 132 kV, l'energia s'evacua cap a la subestació col·lectora de Morella.  
El parc eòlic les Refoies està integrat a la zona eòlica número 2 del Pla eòlic de la Comunitat Valenciana, el qual té caràcter de pla d'acció territorial sectorial, aprovat per Acord de 26 de juliol de 2001 del Govern valencià.  
Els dies 20 d'abril de 2007 i 7 de maig de 2007 es va concedir al parc eòlic les Refoies la llicència d'obertura i funcionament per part dels ajuntaments del Forcall i Todolella, respectivament.   
Així mateix, disposa d'autorització administrativa per a la seua instal·lació, concedida per Resolució de 17 de març de 2008 de la Direcció General d'Energia de la Conselleria d'Infraestructures i Transport.  
Segon. Consten en l'expedient els informes següents:   
A) L'informe de compatibilitat urbanística de l'Ajuntament del Forcall, de data 8 d'abril de 2009, indica respecte de l'activitat d'instal·lació d'un parc eòlic denominat les Refoies, que s'ubicarà al parc eòlic les Refoies al Forcall i Todolella, que és compatible amb el planejament urbanístic i les normes urbanístiques del PDS i amb l'article 24 de la Llei 10/2004, del sòl no urbanitzable, de la Generalitat valenciana.  
L'informe de compatibilitat urbanística de l'Ajuntament de Todolella, de data 11 de febrer de 2009, indica respecte de l'activitat d'instal·lació d'un parc eòlic denominat les Refoies, que s'ubicarà al parc eòlic les Refoies al Forcall i Todolella, que és compatible amb la normativa i el planejament urbanístic.  
B) En compliment del que estableixen els articles 27 de la LPCQA i 26 del decret que la desplega, consten en l'expedient els informes de suficiència següents:   
1) Des de la Unitat d'Impacte de la Direcció Territorial de la Conselleria de Medi Ambient, Aigua, Urbanisme i Habitatge, a Castelló, en data 16 d'octubre de 2008 es va emetre un informe de suficiència.  
2) Amb data 30 de setembre de 2008 es va rebre un informe del Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, en el qual es considera que la documentació aportada és suficient per a emetre la valoració del projecte i s'incorporen una sèrie de condicions.  
3) En data 26 de desembre de 2008 es va rebre un informe de suficiència del Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge.  
C) Informes preceptius   
Una vegada transcorregut el termini d'informació pública, es va sol·licitar un nou informe a les diferents administracions públiques i òrgans de la Generalitat consultats anteriorment, perquè es pronuncien sobre l'adequació del projecte a tots aquells aspectes que siguen de la seua competència.  
1) En data 12 de març de 2009 l'Ajuntament de Todolella va emetre l'informe favorable següent:  
«En relació amb l'expedient d'autorització ambiental integrada per a un parc eòlic, situat en parc eòlic les Refoies al Forcall i Todolella (Castelló), vista l'al·legació presentada per Retevisión I, SA, i vist l'informe emés per la Comissió Territorial d'Anàlisi Ambiental Integrada que considera suficient la garantia i l'eficàcia dels sistemes correctors proposats per l'interessat Renomar i el seu grau de seguretat, d'acord amb la classificació molesta índex baix, insalubre índex baix, nociva índex baix i perillosa índex baix, sempre que complisca els condicionaments següents:  
1r) No supere els nivells sonors establits en l'annex II de la Llei 7/2002 de protecció contra la contaminació acústica i normativa de desplegament.   
2n) Dote cadascuna de les unitats aerogeneradores del corresponent parallamps i instal·lació fixa per a extinció automàtica d'incendis.  
S'emet aquest informe favorable, sempre que es complisquen els condicionaments anteriors.»  
  
\* \* \* \* \*  
3) Amb data 8 d'octubre de 2008 es va rebre del Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge l'informe favorable condicionat següent:  
«Respecte a l'actuació sol·licitada, des del punt de vista de la gestió de residus, la principal afecció ambiental que es pot produir és la deposició o abocament incontrolat d'excedents de terres, formigons i paviments.  
A aquest efecte, s'ha de tenir en compte que l'excés de terres ha de ser valoritzat, segons la definició recollida per a aquest terme en la Llei 10/98, de 21 d'abril, de residus, o aprofitat per al condicionament o rebliment de buits o en altres obres, en virtut del que estableix el Decret 200/2004, d'1 d'octubre, del Consell de la Generalitat Valenciana, el qual regula la utilització de residus inerts adequats en obres de rebliment, condicionament o amb fins de construcció, i el Reial decret 105/2008, d'1 de febrer, pel qual es regula la producció i gestió de residus de construcció i demolició. Si això no és possible, aquest excés de terres ha de ser eliminat en un abocador controlat de residus inerts, en virtut de l'article 12.2 de l'esmentada Llei de residus.  
Així mateix, cal citar que el marc normatiu regulador de la gestió de residus a la Comunitat Valenciana és la Llei 10/98, de 21 d'abril, de residus, i la Llei 10/2000, de 12 de desembre, de residus de la Comunitat Valenciana.»  
4) Amb data 19 de desembre de 2008 el Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge va emetre un informe de suficiència i adequació:  
«S'autoritza l'empresa Energías Renovables Mediterráneas, SA per a la producció dels residus següents, sempre que la seua capacitat de generació anual siga de l'ordre de magnitud que es detalla a continuació:  
L'esmentat centre productiu consta inscrit en el Registre de Petits Productors de Residus Perillosos de la Comunitat Valenciana, amb el número d'inscripció 12/14787.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els envasos de matèries primeres que els proveïdors posen en el mercat mitjançant un sistema de deposició, devolució i retorn (SDDR) s'han d'entregar als proveïdors perquè aquests són els seus titulars. Per això l'empresa sotmesa a autorització ambiental integrada no ha de declarar-los com a residus d'envasos propis i, consegüentment, no han de reflectir-los en la taula de residus generats.  
Respecte a la producció d'envasos i residus d'envasos, cal tenir en compte que la normativa vigent en matèria d'envasos i residus d'envasos, i de manera especial el que estableix la Llei 11/1997 i el Reial decret 782/1998, de 30 d'abril, pel qual s'aprova el Reglament per al desplegament i l'execució de l'esmentada llei, no queden derogats per la Llei 16/2002, per la qual cosa la concessió de l'autorització ambiental integrada no eximeix del compliment dels requisits que estableix la legislació vigent en matèria d'envasos i residus d'envasos.  
Abans de lliurar-los al gestor autoritzat, els residus perillosos han de ser emmagatzemats, envasats i etiquetats tenint en compte les especificacions que estableixen els articles 13, 14 i 15 del Reial decret 833/1988.  
En relació amb l'emmagatzematge de residus perillosos, els residus líquids s'han d'emmagatzemar de forma adequada, evitant la mescla de residus de diferent naturalesa, ubicant-se sobre una solera impermeable, amb dispositius de recollida de possibles vessaments accidentals (cubetes de retenció, arquetes d'arreplega cegues, safates, etc.), i tancaments o proteccions enfront de les aigües pluvials.  
En relació amb el temps d'emmagatzematge temporal dels residus, cal fer la consideració següent:  
De conformitat amb l'article 2.j) del Reial decret 1481/2001, de 27 de desembre, pel qual es regula l'eliminació de residus mitjançant la deposició en abocador, l'emmagatzematge de residus s'ha d'ajustar als terminis següents: la deposició temporal i abans de la valorització o l'eliminació de residus diferents dels perillosos per un temps inferior a un any quan la destinació final siga l'eliminació, o de dos anys quan la destinació final siga la valorització, com també la deposició temporal de residus perillosos durant menys de sis mesos.  
L'empresa ha de presentar el pla de prevenció i reducció de residus, d'acord amb l'article 45 de la Llei 10/2000, de 12 de desembre, de residus de la Comunitat Valenciana, que ha d'incloure com a mínim les previsions relatives als objectius de reducció i valorització de residus, amb indicació de la quantificació, les mesures previstes per a aconseguir-los i el sistema d'avaluació i control de consecució dels objectius.»  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió. S'ha presentat un certificat d'estanqueïtat de la cubeta de retenció de vessaments accidentals firmat pel tècnic competent.  
Per a la recollida de possibles fugues o vessaments accidentals de líquids, tant de residus com de matèries primeres, la instal·lació ha de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
5) Amb data 6 de febrer de 2009 des de la Unitat d'Impacte es va emetre un informe amb el tenor literal següent:  
«Les instal·lacions eòliques de la zona 2 disposen de la declaració d'impacte ambiental dictada per la directora general de Gestió del Medi Natural en data 11 d'agost de 2004. Entre els condicionants de l'esmentada declaració, cal destacar els següents:  
- No es permet, com a norma general, l'obertura de nous camins, i s'han d'utilitzar camins existents.  
- S'han de restaurar els camins que s'hagen condicionat per a l'execució de l'obra, i reduir-ne l'amplària.  
- S'ha de dur a terme la restauració ambiental de les obres, incloses mesures d'integració paisatgística de les subestacions a l'entorn.  
- S'han d'instal·lar elements salvaocells i de protecció de l'avifauna en tota la línia elèctrica d'evacuació. S'han d'instal·lar tires de X de neopré de 35 × 5 cm, subjectes amb una mordassa d'elastòmer amb cinta luminiscent.  
- L'àmbit del pla especial del parc eòlic ha d'excloure, en tot cas, la superfície inclosa en el perímetre de protecció de jaciments arqueològics o determinada per l'òrgan competent després de la corresponent prospecció arqueològica.  
- La reubicació dels aerogeneradors i de les subestacions s'ha de fer sempre dins de l'àmbit del pla especial, d'acord amb els criteris de delimitació que es marquen en l'apartat 4 del punt segon de la resolució.  
En data 11 de setembre de 2007 l'empresa Energías Renovables Mediterráneas, SA (Renomar) va presentar a la Direcció Territorial de Castelló de la Conselleria de Medi Ambient, Aigua, Urbanisme i Habitatge dues còpies del projecte de revegetació i manteniment del parc eòlic les Refoies.»  
Per tot el que s'ha exposat anteriorment i vista la documentació citada, es considera que per a una correcta integració ambiental de la instal·lació i en compliment dels condicionants de la declaració d'impacte ambiental (DIA), s'han d'executar les mesures correctores següents:   
- S'ha de condicionar de manera efectiva el ferm de les pistes d'accés executades, de manera que s'evite la formació de processos erosius de solc. El deteriorament del ferm per l'erosió de les aigües d'escorrentia és més significatiu en la pista entre els aerogeneradors A3.3 i A3.4.  
- La restauració del talús de terraplé del camí entre els aerogeneradors A1.3 i A1.4 no s'ha fet de manera efectiva, per la qual cosa es proposa que es faça una nova restauració, amb utilització de terra vegetal i manta orgànica, si escau.   
- S'ha de fer una revegetació efectiva dels talussos de terraplé de la plataforma en els aerogeneradors A6.3, A2.5, A3.1, A3.5, A4.1 i A4.3.  
- L'aerogenerador A1.2 presenta un talús del desmunt (no restaurat) on es produeixen lleus despreniments. Està situat al costat de l'element etnològic inventariat com a Conjunt de barraques. Cal estabilitzar i restaurar el talús mitjançant l'execució d'un mur xicotet en la base del talús i la revegetació de la part superior mitjançant manta orgànica.  
L'execució d'aquestes mesures correctores es considera necessària en compliment de la declaració d'impacte ambiental (DIA), sense perjudici de l'execució del projecte de revegetació i manteniment del parc eòlic les Refoies presentat per l'empresa promotora de l'activitat.  
6) El tècnic de control integrat de la contaminació de la Comissió Territorial d'Anàlisi Ambiental Integrada de Castelló el dia 15 de maig de 2009 va emetre un informe en què qualificava l'activitat:  
«Qualificació  
Atenent les característiques intrínseques:  
Molesta índex baix 2  
Insalubre índex baix 1  
Nociva índex baix 1  
Perillosa índex baix 2  
Cadascuna de les unitats aerogeneradores ha d'estar proveïda efectivament de la instal·lació fixa corresponent per a l'extinció automàtica d'incendis.  
Ha de proveir de senyalització que advertisca del risc de despreniment de gel dels aerogeneradors a les zones que hi estan sotmeses.  
A aquests efectes, es recomana el tractament superficial antiadherent a les zones susceptibles d'acumular-se i la utilització de sensors de vibració amb la sensibilitat i la implementació necessàries per a detenir el funcionament dels aerogeneradors en els quals se supere el límit de seguretat a causa de la descompensació generada per la seua acumulació.»  
Tercer. La instal·lació disposa de la llicència d'activitat, de data 20 d'abril de 2007 per part de l'Ajuntament del Forcall i 7 de maig de 2007 per part de l'Ajuntament de Todolella, d'acord amb la Llei 3/1989, de 2 de maig, d'activitats qualificades, de la Generalitat Valenciana. De conformitat amb el punt segon de la disposició transitòria primera de la LPCQA, les instal·lacions existents en les quals s'exercisca alguna de les activitats compreses en l'annex II han de tenir l'autorització ambiental integrada en el termini de tres anys des de l'entrada en vigor de l'esmentada llei.  
La instal·lació de referència està inclosa en l'epígraf 3.3 de l'annex II de la LPCQA, instal·lacions per a la utilització de la força del vent per a la producció d'energia (parcs eòlics), que tinguen 50 o més aerogeneradors o que estiguen a menys de dos quilòmetres d'un altre parc eòlic, ja que es tracta d'un parc que està a menys de dos quilòmetres d'un altre.  
Quart. L'expedient s'ha tramitat d'acord amb el que preveuen els articles 25 i següents de la LPCQA, desplegada pel Decret 127/2006, de 15 de setembre, del Consell de la Generalitat Valenciana.  
Cinqué. L'òrgan competent per a elaborar la proposta de resolució dels expedients objecte d'autorització ambiental integrada de l'annex II és la Comissió Territorial d'Anàlisi Ambiental Integrada, d'acord amb el que estableix l'article 15 de la Llei 2/2006.  
Sisé. L'òrgan competent per a atorgar l'autorització ambiental integrada quan es tracte d'instal·lacions en què s'exercisquen activitats de l'annex II és la Direcció Territorial de la Conselleria de Medi Ambient, Aigua, Urbanisme i Habitatge, d'acord amb l'article 24 de la LPCQA i el Decret 7/2007, de 28 de juny, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
Seté. Si entrem en el fons de l'assumpte, d'acord amb el que estableixen l'article 39 de la LPCQA i l'article 38 del Decret 127/2006, de 15 de setembre, del Consell de la Generalitat Valenciana, que la desplega, els requisits que ha de complir la mercantil Renomar, per a la concessió de l'autorització ambiental integrada són els següents:  
1.a) Els valors límit d'emissió.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.b) Les condicions que garantisquen, si escau, la protecció del sòl i de les aigües subterrànies.  
En aquest punt, s'ha de complir el que indica l'informe emés pel Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge.  
1.c) Les prescripcions, procediments i mètodes relatius a la producció i gestió de residus, quan corresponga.  
Cal complir el que indica l'informe del Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, i els condicionants ja descrits.  
1.d) Els sistemes de tractament i control d'emissions, amb especificació del règim d'explotació i de la metodologia de mesurament, la freqüència, el procediment d'avaluació dels mesuraments i l'obligació de comunicar, amb la periodicitat que es determine, a l'òrgan que haja concedit l'autorització, les dades necessàries per a comprovar el compliment del contingut d'aquesta.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.e) L'establiment, si escau, de condicions i prescripcions per a minimitzar la contaminació transfronterera.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.f) Les mesures relatives a les condicions d'explotació en situacions diferents de les normals que puguen afectar el medi ambient, com ara fugues, fallades de funcionament, parades temporals o el tancament definitiu.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.g) Les condicions resultants dels informes vinculants emesos en el procediment.  
En aquest apartat cal ajustar-se al que indiquen en els seus informes:  
- L'Ajuntament de Todolella  
- La Unitat d'Impacte de la Direcció Territorial de Castelló de la Conselleria de Medi Ambient, Aigua, Urbanisme i Habitatge.  
1.h) La qualificació de l'activitat i també, si escau, les mesures correctores que cal imposar per a garantir l'eficàcia i el grau de seguretat dels sistemes correctors proposats, i els aspectes ambientals que establisca en el seu informe l'ajuntament on s'ubique la instal·lació en l'àmbit de les seues competències.  
El tècnic de control integrat de la contaminació de la Comissió Territorial d'Anàlisi Ambiental Integrada ha emés un informe en què qualifica l'activitat, el qual ja s'ha ressenyat més amunt.  
1.i) El termini perquè l'interessat presente els certificats a què es refereix l'article 68.2 del decret.  
En relació amb el certificat d'adequació del projecte i la seua ampliació, el titular ha de donar compte de l'adaptació i les ampliacions de l'activitat i de les instal·lacions al Servei Territorial de Medi Ambient a l'efecte del reconeixement corresponent, i ha de presentar prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat, amb els condicionants o les seues reformes posteriors també autoritzats, i que s'han efectuat tots els controls, els mesuraments, les anàlisis i les comprovacions, amb resultat satisfactori, que es determinen en l'esmentat projecte, les seues reformes o en les normatives que li siguen aplicables, com també aquells altres certificats previstos en les disposicions que s'hi hagen integrat.  
D'acord amb el que estableix l'article 68.2.c) del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental, l'autorització d'inici d'activitat queda condicionada a l'obtenció de l'informe i el certificat emés per una entitat col·laboradora en matèria de qualitat ambiental (ECMQA) degudament registrada en la lletra g) del registre d'aquestes entitats, tal com estableix el Decret 29/2007, de 9 de març, del Consell, pel qual es modifica el Decret 229/2004, de 15 d'octubre, del Consell, pel qual s'estableixen les entitats col·laboradores en matèria de qualitat ambiental.  
1.j) Qualsevol altra mesura que establisca la normativa sectorial aplicable.  
L'empresa consta inscrita en el Registre de Petits Productors de Residus Perillosos de la Comunitat Valenciana.  
S'han d'aplicar totes les mesures necessàries perquè quede garantida la protecció del medi ambient i la salut de les persones davant qualsevol situació fora de la normalitat pel que fa al funcionament de les instal·lacions.  
En el cas que es produïsca algun vessament de matèries primeres o productes durant les operacions amb lubricants i residus tòxics i perillosos durant les operacions de manteniment, aquest s'ha de recollir i gestionar externament mitjançant un gestor autoritzat.  
Així mateix, quan es determine el cessament d'alguna de les unitats, cal desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
L'activitat i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures que preveu el projecte i els condicionaments establits.  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 2/2006, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció Territorial de Medi Ambient, Aigua, Urbanisme i Habitatge qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Vista la proposta de la Comissió Territorial d'Anàlisi Ambiental Integrada, reunida en la sessió ordinària de data 28 de maig de 2009, s'adopta aquesta, resolució:  
Concedir a Energías Renovables Mediterráneas, SA, l'autorització ambiental integrada per a la instal·lació d'un parc eòlic, referent al projecte d'autorització ambiental integrada del parc eòlic Refoies, de juny de 2008, subscrit per José Luis Fabra Salom, la qual queda inscrita en el Registre General d'Instal·lacions AAI de la Comunitat Valenciana amb el número 400/09, condicionada al compliment dels requisits descrits anteriorment en les consideracions d'aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant el director general per al Canvi Climàtic de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Castelló de la Plana, 29 de maig de 2009.- El director territorial: Jorge Traver de Juan.